title: Semyon Dejnyov
text: Ba 20/06/1648 ( 30/06/1648 kare warzafa jara ), sin va Srednekolimsk nuve bulud aze va bost kal Arktika Welfa vatitlapiyid. Nuve toloya kotc tota bopelawayed aze inaf moblisik gan patectolik zo aytayad. Toloya ara tota parmon egluyud. Totuk ke Ankudinov belxayar numen moblis drig mo toloya zavzasa tota va int arbureyer. Bak toza ke saneaksat, zivotc duyur numen kotc tota ke Fedot Alekseyev griawiyir. ( Bak 1654, Dejnyov va yerumanikya ke Alekseyev kayestayar. Ina dakteyer da Fedot al mulufteyer isen konak inaf dositik gan Koryak saneik al aytayad isen arak kan totama van megrupeni bali al otceyer ).